Diari Oficial de la Generalitat Valenciana


Sumari del DOGV 1003, del 10-02-1989 (1989/813101)

CIRCULAR núm. 1/1989, de 26 de gener, del Director General d'Administració Local, sobre inventari de bens.
----------------------------------------------------------------------------------------------------------

Permalink ELI

**https://dogv.gva.es/va/eli/es-vc//1989/01/26/1/dof/vci/html**

### Dades del document

Número de DOGV
:   1003

Data del DOGV
:   10-02-1989

Secció del DOGV
:   ALTRES DISPOSICIONS

Número del document
:   1989/813101


Data del document
:   26-01-1989

Organisme emissor
:   Conselleria d'Administració Pública

Tipus de document
:   Anunci

Circular núm. 1/89, de 26 de gener de 1989, del Director General d'Administració Local, sobre inventari de béns.  
L?inventari és un dels instruments de conservació i de cura dels béns que pertanyen a una entitat, i per tant, entre les obligacions que aquestes tenen d'exercir les accions necessàries per a la defensa dels seus béns i els drets, hi ha la de dur a terme l'inventari.  
Aquest fet té una doble importància, d'una banda interna, per tal com serveix d'arxiu de dades, de recordatori per què les corporacions locals exercesquen oportunament les facultats que li han estat conferides per la llei, amb caràcter obligatori, envers la recuperació i la defensa dels béns, i d'altra, té una transcendència externa, puix quan es tractarà d'alienar, permutar o cedir, caldrà, sempre, un certificat de l'existència dels assentaments corresponents als béns dels quals es tracte en l'inventari de l'ajuntament.  
En el Reglament de Béns de les Entitats Locals de 27 de maig de 1955 s'establia l'obligatorietat de formar un inventari que inclogués els béns patrimonials i els de domini públic que foren edificis o tingueren caràcter de moble.  
L?obligatorietat actual s'estableix en l'art. 86 del Reial Decret Legislatiu 781/86, de 18 d'abril, i s'estén posteriorment en el Reglament de Béns vigent de 13 de juny de 1986, que hi introdueix com a novetat, endemés, la inscripció dels béns comunals i també els de domini públic, siguen edificables o no, i dóna un termini màxim per a la formació i l'aprovació de l?inventari de tres anys des de l?entrada en vigor del Reglament.  
Per tant totes les corporacions locals hauran de tenir formalitzat l?inventari corresponent, amb tots els béns i els drets de qualsevulla naturalesa, abans del dia 7 de juliol de 1989.  
Els epígrafs de l?inventari es regulen en els articles 18 i els següents del Reglament de Béns, i hi abracen:  
1. Els immobles amb les dades que estableix l'art. 10. En aquest cas cal fer una menció especial a la valor en venda dels immobles la qual, generalment, no és perenne; per això quan s'hi faça una rectificació cal que s'hi actualitze la dita valor prèvia taxació del tècnic municipal.  
Quant a la inclusió dels béns d'ús públic, caldrà incloure les vies urbanes, les vies rurals, els espais de passeig, els parcs, etc., amb totes les dades necessàries per la individualització, amb una referència especial als límits, llargària i amplària.  
2. Els drets reals amb les circumstàncies que recull l'art. 21.  
3. Els béns mobles a què es refereix l'art. 22.  
4. Les valors mobiliàries, amb les determinacions de l'art. 23.  
5. Els crèdits i els drets personals de la corporació, de l'art. 24.  
6. Els vehicles amb els detalls de l'art. 25.  
7. Els semovents d'acord a l'art. 26.  
8. Els béns mobles no compresos en els epígrafs anteriors, art. 27. S'inclouen en aquest epígraf les màquines d'oficina, els mobles, els diferents útils, etc.  
9. Els béns i els drets revertibles (art. 28), és a dit, aquells el domini o l?ús dels quals ha de revertir a l'entitat en complir-se o no determinades condicions o terminis. També s'hi inclouran les concessions i els arrendaments de béns municipals.  
Els articles 29 i 30 es refereixen a la documentació complementària que ha d'haver en l'inventari, la qual, sovint és transcendental per a la descripció i la identificació del bé.  
A més de l?inventari propi de la corporació, hauran de formar-se inventaris separats dels béns i els drets pertanyents a les entitats amb personalitat pròpia i dependents o representades per la corporació local corresponent.  
L?inventari, una volta aprovat haurà de ser rectificat anualment.  
L?aprovació de l'inventari i de les rectificacions és competència del Ple de la corporació.  
Els inventaris seran autoritzats pel Secretari de la corporació i amb el vist-i-plau de l'alcalde.  
Una còpia de l?inventari i de les rectificacions que s'hi facen han de ser trameses a l'Administració de l?Estat i a l'Administració de la Comunitat Autònoma.  
Conformement al que s'ha exposat anteriorment, totes les corporacions locals hauran de formar i d'aprovar abans del dia 7 de juliol de 1989 els seus inventaris de béns que hi inclouran la totalitat dels béns i els drets, qualsevulla que en siga la naturalesa o la forma de adquisició.  
La corporació trametrà una còpia de l?inventari abans del dia 15 de juliol a aquesta Direcció General, i quan s'hi farà alguna rectificació i s'aprove també s'hi trametrà.  
València, 26 de gener de 1989. - El Director General d'Administració Local: Rafael Juan i Fenollar.


Còpia Permalink ELI